_______________________________________________________________________

TYÖ-JA ELINKEINOMINISTERIÖ
ELINA ISOKSELA

Lausunto luonnokseen hallituksen esitykseksi eduskunnalle laiksi Kasvupalveluvirastosta ja laiksi kasvupalvelujen asiakastietojen käsittelystä 

Yleistä

Työ- ja elinkeinohallinnon henkilöstöliitto THHL ry on eri yhteyksissä keskustellut ja ottanut kantaa sekä Kasvupalveluvirasto-kysymykseen että asiakastietojen käsittelyyn.

Kasvupalveluviraston perustaminen nykyisen Kehittämis- ja hallintokeskuksen tehtävä- ja vastuukentän laajentamisella ja samalla nimenmuutoksella, on hyvä asia. KEHA on lyhyen olemassaolonsa aikana tehostanut toimintojaan suuresti toteuttanut sille jo lähtökohtaisesti asetetut suuret säästötavoitteet ennätysajassa. Samalla valtakunnallisesti tehtävin toimintojen järjestämien, ohjeistus ym. on saatu toimimaan hyvin. 

Tämä Kasvupalveluviraston perustaminen on mielestämme tarpeellista. On oltava jokin paikka, jossa keskitetysti hoidetaan, seurataan ja hallinnoidaan kasvupalveluiden käytännön toteutusta ja niiden hoitamiseen liittyviä tietohallintapalvelujen tuottamista ja ylläpitämistä yhteistyössä tulevien maakuntien kanssa. Huolimatta siitä, että maakunnat haluaisivat itse tuottaa kaikki palvelut, tulee perusta olla valtakunnallista, niin maakuntien kuin kasvupalveluita tarvitsevien asiakkaidenkin tasapuolisen kohtelun ja palvelujen toteutumisen näkökulmasta. 

Etelä-Savossa kotipaikkaansa pitävä valtakunnallinen TE-Asiakaspalvelukeskus          (TE-Aspa) on koko olemassaolonsa ajan kehittänyt jatkuvasti toimintojaan parempaan suuntaan. On luotu valtakunnallisesti yhtenäisiä työkäytäntöjä ja arvioitu tehokkainta järjestämistapaa, jota tulee jatkossakin voida arvioida.

Kasvupalveluvirastosta

On hyvä, että Kasvupalveluvirasto toimii valtion ja maakuntien yhdessä käyttämien te-hallinnon sähköisten ja digitaalisten palvelujen sekä tietojärjestelmien ja alustojen tuottamisessa että ylläpitämisessä. Myös valtakunnallisen asiakaspalvelukeskuksen hoidossa olevat sähköisten ja digitaalisten palvelujen käytön tuki loppuasiakkaille, viranomaisille ja sidosryhmille on erittäin tärkeätä olla hallitusti Kasvupalveluvirastolla. 
Näihin liittyvä keskitetty neuvonta kasvupalvelusasioissa on hyvä ja tarpeellinen. 
_______________________________________________________________________

Nykyisen TE-Aspan rooli valtakunnallisena neuvonnan ja tuen tarjoajana on välttämätöntä. Olemme huolissamme siitä, että nykyisen ns. perusTE-Aspan henkilöstö ei tule riittämään näiden palveluiden tuottamiseen robotiikan mukaantulosta huolimatta. Nykyisiä puhelinpalveluita tehdään kaikkiaan tuplamiehityksellä, kun huomioidaan myös              TE-toimistojen asiantuntijoiden omat TE-aspapalvelut resursseineen. 

On selvää, että sähköisten ja digitaalisten palvelujen lisääminen asiakkaan itsepalvelussa, lisää väistämättä asiakkaiden yhteydenottoja ja tuen tarvetta näiden palvelujen käytössä sekä teknisesti että ennen kaikkea substanssin eli sisällön kanssa etenemiseen. On tärkeätä, että riittävällä resurssoinnilla edistetään ja turvataan maakuntien osalta yhdenmukaisten minimipalvelujen saatavuus sekä kantaväestölle että maahan muuttaneille eri kielillä. 
 
On hyvä huomioida se, että asiakkaan palvelun ja tiedon tarve voi samanaikaisesti kohdistua sekä valtakunnallisen että maakunnallisen/alueellisen tai jopa jonkun kolmannen toimijan palveluihin. Tätä ei ole huomioitu lakiesityksessä. Emme usko, että pelkkä nykyinen Etelä-Savon TE-aspan resurssi tähän uuteen kokonaisuuteen riittää.

Kotoutumisen edistämiseksi maakunnille ja kunnille maksettaviin valtion korvauksiin liittyvät maksatustehtävät ovat tulossa Kasvupalveluvirastoon, mutta vain vuoden siirtymäajaksi. Mitä sitten tapahtuu maksatustehtävissä toimivalle henkilöstölle? Siirtyvätkö he esim. liikkeenluovutus-periaatteella maakuntiin vai mitä? Maakunnat perustetaan tällä tietämällä vasta v.  2021 alusta. Mitä tapahtuu, jos edessä on vaikkapa välivuosi? 

Kasvupalveluviraston järjestämistä ja tuottamista tukeva tietojärjestelmien ja alustojen ekosysteemi tulee olemaan valtava. Tietoa alustalle kertyy koko ajan. Kasvupalveluvirasto julkisen hallinnon kasvupalvelujen ekosysteemin omistajana ja koordinoijana on hyvä ja välttämätöntä. Kasvupalveluvirastossa käytettävien ja ylläpidettävien tietojärjestelmien ja alustojen käytön tuki tuo Kasvupalveluvirastolle suoran yhteyden asiakkaisiin ja näin myös vuorovaikutteiseen palautteen antoon järjestelmien ja alustojen kokonaisvaltaisesta
toimivuudesta.

Nykyinen KEHA-virasto on monitoimipaikkainen ja henkilöstön virkapaikat ovat eri puolilla Suomea ELYissä, TE-toimistoissa ja TEMissä. Henkilöstö on lakiesityksessä siirtymässä 
valtion toimintojen uudelleenjärjestelynä Kasvupalveluviraston nimellä jatkavaan uuteen virastoon. Toimintojen pitämien monipaikkaisena on tärkeätä sekä henkilöstön että asiakkaiden kannalta.

1-2§        -   Tämä turvaa kansalaisten/asiakkaiden oikeuden saada yhdenvertaisesti 	 	digitaalisia ja sähköisiä minipalveluja ja niiden tukipalveluita asuinpaikasta 	riippumatta. Valtakunnallisen minipalvelun turva on jokaisen oikeus, eikä 	 	palvelutuotanto voi olla riippuvainen yksittäisen maakunnan omista 	  	intresseistä.

-   Kotoutumispolitiikassa tulee huomioida suunnitelmallisuus ja 	 	 johdonmukaisuus. Hyvää on se, että valtion ja kuntien vastuuta jaetaan 	  	 valtakunnallisesti.

7§            -   Asiakasneuvottelukunnan perustamien on hyvä ajatus. Siihen tulee valita 
_______________________________________________________________________
	 aidosti kantaa ottavia jäseniä niin, ettei se jää pelkäksi kumileimasimeksi, 
 	 joka aiheuttaisi hyvän mallin vesittymisen ja sitä kautta palvelun maineen 	 menetyksen.
	
                -	 On hyvä, että jäseniä valitaan sekä valtion virastojen, maakuntien että 	 	 kuntayhtymän piiristä. Tämä varmistaa palvelujen loppukäyttäjien 	 	 mielipiteiden huomioimisen tietojärjestelmien ja alustojen kehittämistyössä. 

8§            -   Esitys kasvupalveluviraston monipaikkaisuudesta on hyvä ja pitänee sisällään 	 nyky-KEHAn alueelisen kattavuuden koko Suomessa. Tämä takaa osaltaan 	 sekä henkilöstön mahdollisuuden työskennellä lähellä kotipaikkaansa että 	 tarvittaessa asiakkaiden asiointipaikan kohtuullisen matkan päässä.     	

Kasvupalvelujen asiakastietojen käsittelystä

1-3§        -   Muiden lakien vaikutukset olennaisia.

4§           -   On tärkeätä, että asiakastietojen/tietoaineiston käyttöoikeudet ja velvoitteet       	ovat  valvonnassa. 

6§           -   On hyvä, että maakunnille ja sellaisille palveluntuottajille, jotka maakunta on 	palveluntuottajaksi JTYPL:n mukaisten tehtävien suorittamiseksi valinnut, 	säädetään velvoite käyttää rekrytoinnin ja työllistymisen tietojäsrejstelmää. 						
7-8§        -   Miten taataan tietojärjestelmien käyttöoikeuden rajaukset ja käyttö esim. 	maakunnissa tilanteessa, jossa palveluntuottaja onkin joku muu?  	Maakunta hakee tietojärjestelmien käyttöoikeudet myös suoraan yksityiselle 	palveluntuottajalle? Miten rajataan käyttöoikeudet ko. yrityksen sisällä? Voiko 	kuka tahansa/koko henkilöstö oikeuden saada, kun tehtäväkenttä on 	muodollisesti laaja kaikilla työntekijöillä? Henkilöstö voi olla kovinkin 	vaihtuvaa. Toisaalta, yrityksissä usein sitoutumien on löysää ja on mahdollista 	ja yrityksestä riippuen myös todennäköistä, että rajoittamattomat oikeudet 	johtavat tietojärjestelmien epäasialliseen käyttöön. Miten tietojärjestelmän 	käyttöä tullaan valvoman? Jääkö järjestelmään näkyville, kuka ja mistä 	milloinkin on asiakastietoja katsonut/käyttänyt? Tarvitaan selkeitä rajoituksia – 	vain henkilöstö, jotka todella tarvitsevat työssään tietojärjestelmään pääsyä.
  	
9§           -   Rajoittuuko asiakastietojärjestelmiin meno vain niihin asiakkaisiin, jotka 	kuuluvat ko. työntekijän tehtäväkenttään? 
               -   Mahdollistaako vapaa pääsy tietojärjestelmiin myös esim. asiakastietojen
	käytön markkinointitarkoituksiin jne.?

23§         -   Hyvä, että esitetty pykälä on olemassa.

Muutoin on todettava, että tämän lain  4-luku on tärkeä. Tällä on tarkoitus turvata asiakkaiden oikeusturvan toteutuminen sekä oikeus laadukkaisiin palveluihin. Maakunnissa tulee olla myös omat seurantajärjestelmät ja resurssit seurantatyöhön.	

_______________________________________________________________________
Lopuksi

Kommentointimme on nyt lyhyt, koska olemme voineet lausua asiaan näkemyksiämme jo valmisteluprosessin aikana ja lakiesityksessä oli kiinnitetty huomiota moniin meidänkin esillä pitämiin kysymyksiin, Nyt lähinnä korostimme vielä joitain huoliamme.

THHL ry. tukee Kasvupalveluviraston perustamista. Samalla pidämme huolestuttavana sitä, että nyt esillä olleita henkilöstösiirtoja/henkilöstömääriä pidetään mielestämme liian vähäisinä, liittyen etenkin valtakunnalliseen TE-Aspa resurssointiin. Olemme huolestuneita
myös maksatustehtävissä olevien tulevaisuudesta, joka mielestämme tässä lakipaketissa ja tehtävän jaossa on turvattu vain vuoden siirtymäkauden ajaksi.  

THHL ry on erityisen huolissaan juuri erilaisten tietojärjestelmien luovuttamisen laajalle käyttäjäkunnalle. Tietosuoja on ollut virkamiesten rikkumaton velvoite, joka on ollut myös juridisesti vastuullista. Tiedämme, että erinäisten yksityisten palvelun tuottajien intohimot saada käyttöönsä te-hallinon asiakastietorekistereitä on suurta. Tiedämme myös sen, että tätä ”markkinavoimaa” on miltei mahdotonta velvoittaa tietosuojaan ”virkamiestasoisesti”. Markkinoiden sisäinen henkilöstön shoppailu firmasta toiseen ja mahdollinen tietojen kopiointi on vaikeata valvoa. Huolemme on asiakkaan tietojen suojan ja käytön luotettavuus.  

 
Yhteistyöterveisin.
THHL ry psta

	EIJA TUUTTI		 
	Eija Tuutti			 
	puheenjohtaja

_______________________________________________________________________

_______________________________________________________________________